I modsætning hertil er den utopiske socialisme baseret på [[idealisme]], hvilket strategisk indebærer en tro på det gode [[Argumentation|argument]]s kraft. I det perspektiv burde det gode argument i sig selv være nok til at overbevise den herskende [[samfundsklasse|klasse]] om at opgive deres [[privilegium|privilegier]] til fordel for socialismen, der i sin essens ses som fornuftigere og mere retfærdig.{{kilde mangler|dato=maj 2017}} Den videnskabelige socialisme lægger i stedet vægt på egeninteresser,{{kilde mangler|dato=maj 2017}} hvilket gør det gode argument ubrugeligt til at overbevise den herskende klasse. Ifølge Marx og Engels kan kun [[arbejderklassen]] afskaffe [[kapitalismen]], fordi netop den har en objektiv interesse i socialisme frem for kapitalisme.{{kilde mangler|dato=maj 2017}} Derfor har arbejderklassen en central rolle som "historiens revolutionære subjekt", der i kraft af sin størrelse og interesse har det "revolutionære potentiale" til at forandre samfundet.{{kilde mangler|dato=maj 2017}}
Filosofi Politik Samfund